Vafalaust hefur mikið gengið á að tjaldabaki vegna veikrar stöðu Kristjáns Þórs í ríkisstjórninni . Og nú er komin einhver sýndarniðurstaða sem gengur út á að Kristján Þór komi ekki að málum sem snúa að Samherja og dótturfélaginu ÚA . Orðið yfir þetta er KATTARÞVOTTUR . Þessi niðurstaða er einskis virði og undirstrikar einungis ráðleysi ríkisstjórnarinnar í þessu vandræðamáli . Kjósendur sjá þetta enda hrynur fylgið af ríkisstjórninni . Samkvæmt nýbirtri skoðanakönnun MMR hafa ríkisstjórnarflokkarnir tapað 10 þingmönnum á kjörtímabilinu og stuðningur við stjórnina er kominn niður í 39% sem hlýtur að vera nánast óþolandi fyrir forystu stjórnarflokkanna . Ekki bætti Kristján Þór Júlíusson veika stöðu sína um helgina þegar hann ásakaði Þorgerði Katrínu Gunnarsdóttur , formann Viðreisnar , um pólitíska sýndarmennsku þegar hún gagnrýndi að Kristján Þór skuli ekki sýna þá sómakennd að víkja úr ríkisstjórninni . Helst mátti skilja á ráðherranum að vandræðagangurinn út af Samherjamálinu væri stjórnarandstöðunni að kenna ! Annað hvort er Kristján Þór svona siðblindur eða þá er honum fyrirskipað að hreyfa sig hvergi þó mikið gangi á og þrýstingur á hann haldi áfram að vaxa . Annar þingmaður Sjálfstæðisflokksins hefur einnig verið í sviðsljósinu vgna spillingarmála undanfarna daga . Það er Ásmundur Friðriksson sem stöðugt virðist vera „ úti að aka “ og senda Alþingi reikninginn . Ásmundur var kjörinn á þing fyrir Suðurkjördæmi vorið 2013 . Á þessum sex árum hefur hann rukkað Alþingi um 30 milljónir króna vegna bílakostnaðar og aksturspeninga . Um er að ræða langleiðina í 5 milljónir á ári að meðaltali . Fáir trúa því að um raunverulegan kostnað sé að ræða . Flokkur Ásmundar hefur varið gerðir hans og með því staðfest hve sáttur flokkurinn er við spillt framferði kjörinna fulltrúa sinna . Ásmundur er dýrastur allra þingmanna í rekstri þegar kemur að kostnaði við akstur og bílaútgerð . Þórhildur Sunna Ævarsdóttir , þingmaður Pírata , hefur gengið harðast fram í gagnrýni á Ásmund vegna þessa vafasama kostnaðar sem fallið hefur á Alþingi . Í stað þess að skammast sín og biðjast afsökunar snérist Ásmundur til varnar , studdur af félögum sínum í Sjálfstæðisflokknum , og kærði Þórhildi Sunnu þannig að hún var ávítuð – fyrir að segja sannleikann ! Ásmundur lét ekki þar við sitja heldur klagaði hana síðan til Evrópuráðsins og krafðist refsingar . Það jafnast á við það að kasta steinum út glerhúsi . Sumir kunna ekki að skammast sín . Kjósendur munu taka afstöðu til þannig þingmanna við fyrsta tækifæri . Það ætti að þykja saga til næsta bæjar að Ögmundur Jónssson væri gengin úr sínum gamla flokki Vinstri grænum og vandaði gömlum félögum sínum þar ekki kveðjur í stóru viðtali sem birtist við hann í DV um helgina . Auðvelt er að styðja þá verðmætasköpun sem felst í fiskeldi en erfitt er að sætta sig við þá áhættu sem sjókvíaeldi hefur í för með sér vegna mengunar og t ... Kristján Þór Júlíusson sjávarútvegs - og landbúnaðarráðherra virðist ætla að þrásast við og sitja sem fastast í ráðherraembætti . Hringbraut er ókeypis sjónvarps - og vefmiðill sem leggur áherslu á upplýsandi , fræðandi og trúverðuga umræðu í fjöldamörgum þáttum sem sýndir eru í hverri viku .